**Ahmad Tea**, թեյի ապրանքանիշ, որը պատկանում է **Ahmad Tea Ltd** ընկերությանը։

Պատմություն
-----------

Ahmad Tea Ltd-ն հիմնադրվել է 1986 թվականին Անգլիայում։ Ընկերության մշտական տերերից մեկը նրա պատմության ողջ ընթացքում եղել է Աֆշար (անգլ.՝ Afshar) ընտանիքը։ 2014 թվականին, վերակազմավորումից հետո, վերահսկողություն է սահմանվել Ahmad Tea Ltd ընկերության վրա․ այն անցել է Ahmad Tea (UK) Ltd-ին, որի սեփականատերերը մնացել են Աֆշար ընտանիքի ներկայացուցիչները։

Ընկերության գլխավոր գրասենյակը և թեյի արտադրություններից մեկը գտնվում են Չենդլերս-Ֆորդում՝ Հեմփշիր կոմսությունում՝ Սաութհեմփթոն քաղաքում։ 2014 թվականի վերջին Ahmad Tea Ltd ընկերության վերահսկողության տակ էին Մեծ Բրիտանիայից դուրս մի շարք ձեռնարկություններ․ թեյի գործարաններ Դուբայում (Արաբական Միացյալ Էմիրություններ), Խարկովում (Ուկրաինա), Միտիշիում (Ռուսաստան), Նանչանում (Չինաստան), Շրի Լանկայում և Իրանում։ Հումքի հիմնական աղբյուրներն են Չինաստանը, Հնդկաստանը և Շրի Լանկան։

Գործունեություն
---------------

2013 թվականին, Euromonitor International-ի տվյալներով, «Ահմադ Թեյը» թեյի վաճառքով ամբողջ աշխարհում զբաղեցրել է 5-րդ տեղը (Unilever-ից, Tata Global Beverages-ից, Associated British Foods-ից և Orimi Trade-ից հետո)՝ մասնաբաժին ունենալով ավելի քան 20 երկրների շուկաներում։ Ընկերության վաճառքի մեծ մասը գտնվում է Արևելյան Եվրոպայի, Միջին Արևելքի և ԱֆրիկաԱֆրիկայի շուկաներում, հիմնականում Ռուսաստանում և Իրանում, որոնց բաժինը 2013 թվականին գերազանցել է ընկերության ընդհանուր վաճառքի 60%-ը։

2009 թվականի դրությամբ Ռուսաստանում սև թեյի վաճառքում այն զբաղեցրել է 2-րդ տեղը, իսկ կանաչ թեյի վաճառքով՝ առաջին, 2008 թվականի տվյալներով՝ Ռուսաստանում արտադրանքի վաճառքի տարեկան ծավալը տվյալ ապրանքանիշի ներքո գնահատվել է 5 մլրդ ռուբլի։ 2013 թվականի դրությամբ ընկերությունը Ռուսաստանում թեյի վաճառքի ծավալով զբաղեցրել է երրորդ տեղը (շուկայի 10%)։

2013 թվականին Իրանում ընկերությունը թեյի վաճառքով երկրորդ տեղում էր (տեղական գործընկերն է Maham Qeshm Trading Co. ընկերությունը)։

Ապրանքանիշը գրեթե չի գործում Հյուսիսային և Լատինական Ամերիկայի և Հարավարևելյան Ասիայի, Ավստրալիայի և Օվկիանիայի շուկաներում։ 2008-ին Forbes-ը գրել էր, որ Մեծ Բրիտանիայում ապրանքանիշի վաճառքը տեղի է ունենում խոշոր սուպերմարկետներից դուրս և հիմնականում կենտրոնացված է Ռուսաստանից ժամանած զբոսաշրջիկների վրա, բայց Euromonitor International-ից Հուոփ Լիի կարծիքով՝ ընկերությունը հնարավորություն է փնտրում ընդլայնել պրեմիում թեյի վաճառքը բրիտանական ներքին մանրածախ առևտրում` հենվելով արտաքին շուկաներում նվաճված դիրքերի վրա, սակայն 2014 թվականի դրությամբ ապրանքանիշը ներկայացված չի եղել մանրածախ առևտրի խոշոր ցանցերում։

Ahmad Tea of London-ը Մեծ Բրիտանիայի Թեյի պալատի անդամ է (անգլ.՝ United Kingdom Tea Council), որին կարող են անդամակցել Մեծ Բրիտանիայում գրանցված և նրա տարածքում թեյի արտադրություն ունեցող կամ թեյի առևտուր իրականացնող ընկերությունները ։

Ահմադ Թեյը Ռուսաստանում հանդիսանում է 2011 թվականից Մոսկվայում անցկացվող «Ahmad Tea Music Festival»-ի նախաձեռնողը, կազմակերպիչն ու հովանավորը։

Ծանոթագրություններ
------------------

1. ↑  «RU 349068». ФИПС. Վերցված է 2016 թ․ մարտի 11-ին.
2. ↑  «Trade mark search results: Ahmad Tea». Intellectual Property Office.
3. ↑  «AHMAD TEA LIMITED - Overview (free company information from Companies House)». beta.companieshouse.gov.uk. Վերցված է 2016 թ․ մարտի 23-ին.
4. ↑  «AHMAD TEA (UK) LIMITED - Overview (free company information from Companies House)». beta.companieshouse.gov.uk. Վերցված է 2016 թ․ մարտի 23-ին.
5. 1 2 3  «Рейтинг брендов». *Forbes, российское издание* (ռուսերեն). 2008-03-01. Արխիվացված է օրիգինալից 2012 թ․ մայիսի 19-ին. Վերցված է 2013 թ․ դեկտեմբերի 6-ին.«48. Ahmad. […] В России Ahmad продается на каждом шагу, а в Лондоне — только в той части аэропортов, откуда летают рейсы в Россию. При всем этом Ahmad вполне успешно позиционируется как „настоящий английский чай" для изысканных чаепитий»
6. ↑  Ahmad Tea (UK) Limited. Consolidated annual report. — P. 17.
7. ↑  Справка о компании Ahmad Tea Ltd. Archived 2016-11-06 at the Wayback Machine.// Российская ассоциация производителей чая и кофе "РОСЧАЙКОФЕ"
8. 1 2  Hope Lee (2014 թ․ նոյեմբերի 8). «Ahmad Tea: Exploration of Home Market and Challenges Abroad» (անգլերեն). en:Euromonitor International. Արխիվացված է օրիգինալից 2016 թ․ ապրիլի 3-ին. Վերցված է 2016 թ․ մարտի 21-ին.
9. ↑  «Обзор российского рынка чая. Система ММЦ: Система межрегиональных маркетинговых центров». Արխիվացված է օրիգինալից 2013 թ․ մարտի 13-ին. Վերցված է 2013 թ․ մարտի 8-ին.
10. 1 2 3 4  Hope Lee (2014 թ․ նոյեմբերի 9). «Ahmad Tea: Opportunities and Challenges Abroad» (անգլերեն). en:Euromonitor International. Արխիվացված է օրիգինալից 2015 թ․ փետրվարի 15-ին. Վերցված է 2016 թ․ մարտի 21-ին.
11. ↑  «UKTIA Member Companies». UK Tea & Infusions Assosiation.
12. ↑  Membership of UKTIA // UK Tea & Infusions Assosiation

|  |  |  |
| --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր · Թվիթթեր |

 |

Արտաքին հղումներ
----------------

* Ahmаd Tea ընկերության պաշտոնական կայք
* The Best Kept Secret In Chandler’s Ford — The Tea Museum Archived 2014-07-22 at the Wayback Machine. Chandler’s Ford Today, 29.04.2013.